2026.
[image: ]


Sadržaj
NATJEČAJ ZA MALE PROJEKTE U ZAJEDNICI	2
Što je mali projekt?	2
1.	PRIORITETNA PODRUČJA	2
1.1. Očuvanje, valorizacija i promocija istarskog identiteta, tradicije, kulture i običaja	2
1.2. Poticanje razvoja filantropije	3
2.	VRIJEDNOST NATJEČAJA	3
3.	DODATNI BODOVI	3
4.	PRIHVATLJIVI PRIJAVITELJI I PARTNERI	4
Koje udruge ne mogu sudjelovati kao prijavitelj ili partner	5
5.	PARTNERSTVO I BROJ PRIJAVA	5
6.	TRAJANJE PROJEKTA, PODRUČJE PROVEDBE PROJEKTA, ŠTO SE NE FINANCIRA	6
7. PRIHVATLJIVI TROŠKOVI	6
7.1. Izravni troškovi	6
7.2. Neizravni troškovi	7
8. KAKO SE I DO KADA PRIJAVITI?	8
9. KOME SE OBRATITI UKOLIKO IMATE PITANJA?	8
11. PROCJENA PRIJAVA I DONOŠENJE ODLUKE O DODJELI SREDSTAVA	8
11.1. Pregled svih pristiglih prijava – tehnička provjera	8
11.3. Procjena prijava Malih projekata i obavijest o donesenoj odluci o dodjeli financijskih potpora	10
12. PODNOŠENJE PRIGOVORA	11
13. DOSTAVA DODATNE DOKUMENTACIJE I UGOVARANJE	12
14. POSTUPAK PRAĆENJA PROVEDBE PROJEKTA	13
15. INDIKATIVNI KALENDAR	14
16. POPIS NATJEČAJNE DOKUMENTACIJE	14




[bookmark: _Toc209439030]
NATJEČAJ ZA MALE PROJEKTE U LOKALNIM ZAJEDNICAMA ISTRE

Natječaj „Mali projekti za bolje sutra“ raspisuje se iz sredstava osiguranih u Fondu gradova i općina za 2026. godinu. Članovi Fonda jesu: Grad Buje - Buie, Grad Labin, Grad Novigrad - Cittanova, Grad Pazin, Grad Poreč - Parenzo,  Grad Rovinj - Rovigno, Grad Vodnjan-Dignano, Općina Barban, Općina Lanišće, Općina Ližnjan - Lisignano, Općina Lupoglav, Općina Marčana, Općina Medulin, Općina Oprtalj - Portole, Općina Tar-Vabriga - Torre-Abrega, Općina Tinjan, Općina Vižinada – Visinada i Općina Vrsar – Orsera. 
[bookmark: _Toc209439031]Što je mali projekt?
Mali projekt podrazumijeva skupinu međusobno povezanih aktivnosti koje pokreću i provode udruge s ciljem unaprjeđenja kvalitete života u lokalnoj zajednici. Mali projekti trebaju biti jasno usmjereni na prepoznavanje i rješavanje konkretnih problema, potreba ili izazova u lokalnoj sredini. Kroz provedbu projekta, prijavitelji se potiču na uključivanje sugrađana te suradnju s lokalnim dionicima. Cilj malog projekta je osnažiti lokalne inicijative te potaknuti aktivno sudjelovanje građana u razvoju zajednice, bilo kroz unapređenje zajedničkih prostora, organizaciju društvenih, kulturnih ili edukativnih događanja, promicanje održivog razvoja ili druge aktivnosti koje imaju pozitivan i mjerljiv učinak na lokalno okruženje.
1. [bookmark: _Toc209439032]PRIORITETNA PODRUČJA
[bookmark: _Toc209439033]1.1. Očuvanje, valorizacija i promocija istarskog identiteta, tradicije, kulture i običaja Istre
Istra je regija s izrazito snažnim lokalnim identitetom, jezičnom i kulturnom raznolikošću te živom tradicijom koja se prenosi generacijama. Međutim, suvremeni društveni izazovi – poput migracija, globalizacije i urbanizacije – dovode u pitanje kontinuitet očuvanja te baštine. Ovo prioritetno područje osmišljeno je s ciljem da:
· potakne projekte koji njeguju i prenose lokalnu kulturnu baštinu i običaje,
· osnaži međugeneracijsku solidarnost i razmjenu znanja,
· stvori prostor za izražavanje istarskog identiteta kroz umjetnost, zanate i jezik.
Na taj se način čuva bogatstvo prošlosti i jača osjećaj pripadnosti zajednici i kulturni kontinuitet u novim generacijama. 
Natječajem se potiču aktivnosti koje doprinose očuvanju istarskog identiteta, običaja i kulturne baštine, te potiču međugeneracijsku suradnju i prijenos znanja. Aktivnosti poput organizacije kulturnih događanja, radionica tradicijskih vještina, izložbi, promocije lokalne nematerijalne baštine, prikupljanja i dokumentiranja starih priča, recepata i običaja, te susreta koji potiču međugeneracijsku suradnju i prijenos znanja između starijih i mlađih članova zajednice. Sve aktivnosti u sklopu projekata moraju biti besplatne i dostupne svima.


[bookmark: _Toc209439034]1.2. Poticanje razvoja filantropije u lokalnim zajednicama Istre
Zajednice u Istri oduvijek su imale snažan osjećaj uzajamne podrške i zajedničke brige za opće dobro. Međutim, u suvremenom kontekstu potrebno je dodatno jačati kulturu aktivnog građanstva i solidarnosti, posebno među mlađim generacijama. Ovo područje potiče:
· razvoj lokalne filantropije kroz volontiranje, edukaciju i humanitarne inicijative,
· osnaživanje građanskog angažmana i zajedničke odgovornosti,
· stvaranje održivih modela pomoći unutar zajednice.
Na taj se način gradi otpornija, povezanija i pravednija lokalna zajednica, gdje svaki pojedinac ima priliku doprinijeti i osjećati se dijelom cjeline.
Natječajem se potiču aktivnosti usmjerene na promicanje kulture davanja, solidarnosti i građanskog angažmana kroz humanitarne akcije, volontiranje, edukaciju i uključivanje lokalne zajednice u brigu za opće dobro. Aktivnosti poput organizacije volonterskih inicijativa, edukativnih radionica i kampanja za podizanje svijesti o važnosti međusobne pomoći, lokalne kampanje kojima se promiče solidarnost, empatija i uključivanje građana u društveno korisne inicijative, promicanje nematerijalnog darivanja kroz vrijeme, znanje ili vještine u korist zajednice, osnivanje malih zajedničkih fondova iz kojih se mogu podržati budući projekti za pomoć u zajednici  s ciljem jačanja svijesti o zajedničkoj odgovornosti za opće dobro. 
Sve aktivnosti u sklopu Malih projekata moraju biti besplatne i dostupne svima.

2. [bookmark: _Toc209439035]VRIJEDNOST NATJEČAJA
· Ukupna vrijednost natječaja: 48.000,00 eura 
· Najmanji iznos koji se može tražiti od Zaklade: 2.000,00 eura 
· Najveći iznos koji se može tražiti od Zaklade: 5.000,00 eura 
· Broj potpora koje će se dodijeliti: najmanje osam, najviše 20 potpora
· Maksimalan broj potpora koji će se dodijeliti organizacijama koje imaju sjedište u istoj jedinici lokalne samoupravi je tri. 
Sufinanciranje od strane Zaklade može biti do 100% vrijednosti prijavljenog projekta. 
U postupku procjene Programski odbor može predložiti i manji postotak za sufinanciranje kako bi troškovi bili u skladu s predloženim aktivnostima.

3. [bookmark: _Toc209439036]DODATNI BODOVI 
· Umrežavanje udruga, ustanova i mjesnih odbora – Poticanje suradnje i umrežavanja različitih subjekata (udruga, ustanova, mjesnih odbora) u lokalnim zajednicama kako bi se povećao društveni kapital, doprinijelo rješavanju zajedničkih problema te stvorio temelj za daljnje projekte razvoja lokalne zajednice. (20 bodova)
· Volonterstvo – Uključivanje volontera u projektne aktivnosti, što doprinosi jačanju zajedništva i angažmana građana. (5 bodova)
· Projekti koji ne sadržavaju troškove plaća – Projekti koji ne uključuju troškove plaće za osoblje, čime se smanjuju administrativni troškovi i usmjerava više sredstava na izravnu provedbu aktivnosti. (5 bodova)
· Projekti koji imaju partnerstvo sa organizacijama iz manje razvijenih sredina, odnosno ruralnih područja Istre (samo ukoliko ta područja jesu na području člana Fonda gradova i općina) (5 bodova)
· Korištenje okolišu prihvatljivih i/ili recikliranih materijala – Provedba aktivnosti koja uključuje korištenje materijala izrađenih od okolišu prihvatljivih i/ili recikliranih materijala, kao i poticanje ponovne uporabe (re-using) u skladu s ciljevima održivog razvoja. (5 bodova)
· Filantropija i sufinanciranje od strane privatnog sektora i/ili individualnih donacija – Projekti koji potiču filantropiju u lokalnoj zajednici, osiguravajući sufinanciranje od strane privatnog sektora i/ili individualnih donacija u novcu, u iznosu od najmanje 10% traženog iznosa od Zaklade. Ovaj iznos će se provjeravati iz proračuna projekta. (10 bodova)
· Donacije u stvarima/uslugama od strane lokalne zajednice – Projekti koji potiču filantropiju kroz osiguranje dodatnog doprinosa od strane lokalne zajednice u obliku donacija u stvarima ili uslugama (npr. oprema, prostor, stručna pomoć). Ovaj doprinos bit će provjeren iz proračuna projekta. (5 bodova)

4. [bookmark: _Toc209439037]PRIHVATLJIVI PRIJAVITELJI I PARTNERI
[bookmark: _Toc155696304]Pravo prijave imaju udruge, ustanove i mjesni odbori koji imaju sjedište registrirano u gradovima i općinama članovima Fonda gradova i općina.
Udruge i ustanove moraju ispunjavati sljedeće uvjete:
1. da su upisane u odgovarajući Registar - što će se provjeriti uvidom u isti 
1. uredno ispunjavaju svoje obveze temeljem Zakona o udrugama (NN 74/14, 70/17, 98/19 i 151/22): 
1. da su osobe ovlaštene za zastupanje organizacije (te potpisivanje dokumenata) u mandatu što će se provjeriti uvidom u odgovarajući registar
1. da su na prikladan način javno objavili programsko i financijsko izvješće o radu za 2025. godinu (na mrežnim stranicama organizacije ili na drugi odgovarajući način)
1. uredno ispunjavaju svoje obveze temeljem Zakona o financijskom poslovanju i računovodstvu neprofitnih organizacija (NN 121/14 i 114/22) – navedeno znači da organizacija uredno podnosi financijska izvješća što se potvrđuje uvidom u Registar neprofitnih organizacija. U smislu ovog natječaja provjeravat će se jesu li podnesena završna financijska izvješća PR-RAS-NPF i BIL-NPF za 2025. godinu za obveznike dvojnog knjigovodstva odnosno Godišnje izvješće o primicima i izdacima za 2025. godinu za obveznike jednostavnog knjigovodstva
1. da uredno ispunjavaju obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu i proračunima jedinica lokalne samouprave – potvrda Porezne uprave o nepostojanju duga, ne starija od trideset dana od dana podnošenja prijave.
1. da ispunjavaju sve ugovorne obveze iz svih prethodno sklopljenih ugovora o financiranju prema Zakladi.
1. da se protiv osobe ovlaštene za zastupanje organizacije te protiv voditelja/ice projekta ne vodi kazneni postupak - što se dokazuje dostavom Uvjerenja o nekažnjavanju odgovorne osobe i voditelja projekta. Uvjerenja ne smiju biti starija od šest mjeseci od dana raspisivanja natječaja.
1. da imaju odgovarajuće organizacijske kapacitete i ljudske resurse za provedbu projekta.
Mjesni odbori moraju ispunjavati sljedeće uvjete kako bi mogli podnijeti prijavu na ovaj natječaj:
1. Postojanje mjesnog odbora mora biti definirano u Statutu Grada/Općine odnosno Statutarnoj odluci.
1. Tijela Mjesnog odbora: Vijeće i Predsjednik vijeća moraju biti u mandatu što će se utvrditi uvidom: u Odluku o osnivanju vijeća mjesnog odbora, odnosno Odluku o imenovanju članova/članica vijeća i Zapisnik sa sjednice vijeća mjesnog odbora na kojoj je imenovan/a predsjednik/ca.
1. Da ispunjavaju sve ugovorne obveze iz svih prethodno sklopljenih ugovora o financiranju prema Zakladi
1. Da se protiv predsjednika/ce vijeća mjesnog odbora ne vodi kazneni postupak što se dokazuje dostavom Uvjerenja o nekažnjavanju predsjednika/ce vijeća mjesnog odbora i voditelja projekta. Uvjerenja ne smiju biti starija od šest mjeseci od dana raspisivanja natječaja.
1. Da imaju odgovarajuće organizacijske kapacitete i ljudske resurse za provedbu projekta.
[bookmark: _Toc209439038]Koje udruge ne mogu sudjelovati kao prijavitelj ili partner:
· udruge koje nisu ispunile ugovorne obveze prema Zakladi
· udruge čiji je jedan od osnivača politička stranka
· udruge koje su u stečaju
· udruge koje nisu registrirane na području člana Fonda gradova i općina
· da nije pokrenut stečajni postupak, da se prijavitelj ne nalazi u postupku likvidacije (ili sličnom postupku prema nacionalnom zakonodavstvu zemlje sjedišta gospodarskog subjekta)

5. [bookmark: _Toc209439039]PARTNERSTVO I BROJ PRIJAVA
Svi prijavitelji i partneri moraju biti s područja Istarske županije, odnosno s područja članova Fonda gradova i općina.
Svaki prijavitelj smije na natječaj poslati samo jednu prijavu. Ukoliko prijavitelj dostavi više prijava, prihvatljivom će se smatrati prva zaprimljena prijava.
Prijavitelj smije podnijeti samo jednu prijavu na ovaj natječaj no istovremeno može biti partner ili suradnik u drugoj prijavi na ovaj natječaj.
U slučaju da je prijavitelj mjesni odbor ili ustanova obavezno je partnerstvo s udrugom.
Prijavitelj može imati partnere koji imaju sjedište u drugoj jedinici lokalne samouprave, s tim da ta općina ili grad trebaju biti članovi Fonda gradova i općina.  

6. [bookmark: _Toc155696307][bookmark: _Toc209439040]TRAJANJE PROJEKTA, PODRUČJE PROVEDBE PROJEKTA, ŠTO SE NE FINANCIRA 
Trajanje projekta: 
Maksimalno pet mjeseci u razdoblju od 1.12.2026. do 30.04.2027. godine.
Područje provedbe projekta:
Projekti se moraju provoditi na području grada/općine člana Fonda gradova i općina. 
Neće se financirati projekti koji: 
•	su pretežno usmjereni vjerskim ciljevima
•	se odnose na kupnju i raspodjelu humanitarne pomoći, 
•	su ovisni o bilo kojoj političkoj opciji ili stranci, 
•	su usmjereni isključivo na organizaciju aktivnosti sportskog sadržaja
•	čija je jedina svrha stjecanje osobne koristi članova/članica organizacija,
•	izleti, hodočašća, proslave i slične manifestacije, 
•	se temelje na opremanju i/ili adaptaciji uredskog prostora ili drugog prostora koji prijavitelj koristi za potrebe redovne djelatnosti te kupnji uredske opreme, 
•	većih razmjera za koji su potrebna dodatna financijska sredstva za zatvaranje financijske konstrukcije
•	se isključivo temelje na tiskanju publikacija, izdavanju časopisa i knjiga. 
•	sadrže aktivnosti koje su propisane kao obveza udruga prema posebnim Zakonima (npr. Zakon o sportu, Zakon o studentskom zboru, Zakon o Hrvatskom Crvenom križu, Zakon o lovstvu, Zakon o vatrogastvu, Zakon o vjerskim zajednicama)

[bookmark: _Toc209439041]7. PRIHVATLJIVI TROŠKOVI
Sredstvima ovog natječaja mogu se financirati samo stvarno nastali troškovi u vremenskom razdoblju u kojem se projekt provodi, a koji je sukladan točci 6. ovih Uputa. Prilikom procjene projekta ocjenjivat će se jesu li troškovi povezani s aktivnostima naznačenim u prijavnom obrascu te jesu li realni s obzirom na predložene aktivnosti.
Bez obzira na kvalitetu predloženog projekta Zaklada neće odobriti financijska sredstva za aktivnosti koje se već financiraju iz nekog javnog izvora i po posebnim propisima kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora.
[bookmark: _Toc209439042]7.1. Izravni troškovi
Izravni (direktni) troškovi izravno su povezani s provođenjem aktivnosti Malog projekta i bez njih se aktivnosti ne bi mogle provesti. 
Izravni troškovi obuhvaćaju putne troškove, troškove kupnje ili iznajmljivanja opreme i materijala, potrošnog materijala te troškove usluga.
Svi troškovi moraju biti namjenski povezani sa provedbom Malog projekta i moraju biti u skladu s tržišnim cijenama
[bookmark: _Toc209439043]7.2. Neizravni troškovi
Neizravni troškovi su svi troškovi koji nisu direktno povezani sa samim projektom, ali zbog njega nastaju. Isti se odnose na troškove komunikacije, troškove uredskog materijala, poštanskih i bankarskih troškova, troškove režija te ostale troškove. 
Prihvatljiv neizravni trošak je i trošak izdavanja potvrde Porezne uprave i uvjerenja koje je potrebno dostaviti prije potpisivanja ugovora.
Ograničenja vezana uz prihvatljive troškove:
· prihvatljivi su troškovi voditelja projekta u visini do 10% ukupnog proračuna koji se traži od Zaklade,
· prihvatljivi su troškovi nabave opreme do 30% ukupnog proračuna koji se traži od Zaklade, iznimno u većem % ukoliko oprema ostaje na raspolaganju za korištenje lokalnoj zajednici što je potrebno obrazložiti u prijavnom obrascu za prijavu projekta,
· prihvatljivi su indirektni troškovi u iznosu do 15% ukupnog proračuna koji se traži od Zaklade,
· troškovi putovanja priznaju se ukoliko je putovanje neophodno za provedbu aktivnosti, a koristi se ekonomski najisplativija opcija.
Neprihvatljivi troškovi jesu:
· troškovi koji su već financirani iz drugih izvora,
· troškovi koji nisu vezani uz projekt,
· troškovi u iznosu većem od onog koji se može tražiti od Zaklade,
· troškovi za nabavu alkoholnih pića i duhanskih proizvoda,
· troškovi nabave rabljene opreme,
· regresi, božićnice, nagrade i ostale naknade, troškovi otplate dugova i kamata,
· troškovi kazni, opomena, gubici na tečajnim razlikama, zajmovi trećim stranama,
· kupovina zemljišta ili građevina.


[bookmark: _Toc209439044]8. KAKO SE I DO KADA PRIJAVITI?
Prijava se podnosi putem email-a na adresu: natjecaji@civilnodrustvo-istra.hr, s naznakom predmeta e-maila: „Prijava na javni natječaj 'Mali projekti za bolje sutra'“ .
Prijave je moguće podnijeti do 15.09.2026. do 20:00 sati.

Prijava se šalje na propisanim obrascima koji su zajedno s ostalom natječajnom dokumentacijom dostupni na web stranici Zaklade www.civilnodrustvo-istra.hr, u dijelu „Otvoreni natječaji - Mali projekti za bolje sutra - 2026.“

Sadržaj prijave:
1. Obrazac Razrada MP2026 (priložiti ovjereno potpisom i pečatom)
2. Obrazac Proračun Malog projekta (priložiti ovjereno potpisom i pečatom)
3. Izjava o istinitosti podataka (priložiti ovjereno potpisom i pečatom)
4. Izjava o partnerstvu - ako je primjenjivo (priložiti ovjereno potpisom i pečatom)
5. Potvrda Porezne uprave o nepostojanju duga (ne starija od 30 dana od dana podnošenja prijave)
6. Uvjerenje o nekažnjavanju odgovorne osobe (ne starije od šest mjeseci od dana raspisivanja natječaja)
7. Obrazac izjave o nepostojanju i izbjegavanju dvostrukog financiranja vlastoručno potpisan od strane odgovorne osobe i ovjeren pečatom organizacije prijavitelja u skeniranom obliku
Ukoliko prijavitelj ima partnera/e na projektu, dužan je prilikom slanja prijave dostaviti potvrdu Porezne uprave o nepostojanju duga (ne stariju od 30 dana od dana podnošenja prijave) i Uvjerenje o nekažnjavanju odgovorne osobe za partnersku udrugu/mjesni odbor/ustanovu.
Nepravodobne, nepotpune ili na drugi način podnesene prijave protivno uvjetima natječaja neće se razmatrati.
Odgovornost dostave kompletne potrebne dokumentacije, na valjanim obrascima, kao i pravovremena prijava (odnosno prijava unutar zadanog roka i satnice) sukladno uputama natječaja je na prijavitelju. 
Zaklada neće snositi odgovornost za nefunkcioniranje e-mailova, problema s internetom ili prihvaćanju privitaka, te će sve prijave koje nisu potpune ili pravovremene, biti odbijene. 

[bookmark: _Toc209439045]9. KOME SE OBRATITI UKOLIKO IMATE PITANJA?
Sva pitanja vezana uz natječaj mogu se postaviti isključivo elektroničkim putem, slanjem upita na email adresu: natjecaji@civilnodrustvo-istra.hr, s naznakom predmeta e-maila: „Upit o prijavi na natječaj 'Mali projekti za bolje sutra'“ .
Odgovori na pitanja poslat će se u najkraćem mogućem roku izravno na adrese onih koji su pitanja postavili.
U svrhu osiguranja ravnopravnosti svih potencijalnih prijavitelja, Zaklada ne može davati prethodna mišljenja o prihvatljivosti ideje malog projekta, aktivnosti ili troškova navedenih u prijavi.

[bookmark: _Toc209439046]10. PROCJENA PRIJAVA I DONOŠENJE ODLUKE O DODJELI SREDSTAVA
Sve pristigle i zaprimljene prijave proći će kroz sljedeću proceduru:
[bookmark: _Toc209439047]10.1. Pregled svih pristiglih prijava – tehnička provjera i odabir ideja
Komisija za tehničku procjenu prijava (u daljnjem tekstu Komisija) pregledati će sve pristigle prijave o čemu se vodi Zapisnik. Članovi Komisije ne smiju biti u sukobu interesa o čemu potpisuju Izjavu o nepristranosti i povjerljivosti.
Prilikom komisijskog pregleda pristiglih prijava provjeravaju se sljedeći propisani uvjeti:
a. Je li prijava stigla na email adresu natjecaji@civilnodrustvo-istra.hr u zadanom roku?
b. Ima li prijava potrebnu dokumentaciju, sukladno uputama?
c. Je li traženi iznos sredstava unutar financijskih granica postavljenih natječajem? (najmanje 2.000,00 eura, najviše 5.000,00 eura)
d. Udovoljava li Prijavitelj uvjetima natječaja?
e. Udovoljava li Partner uvjetima natječaja?
f. Hoće li se mali projekt provoditi u razdoblju od 1.12.2026. do 30.04.2027. godine?
g. Sadrži li prijava sve obrasce i dokumente propisane ovim natječajem?
h. Je li Prijava u potpunosti ispunjena, odnosno jesu li odgovorena sva pitanja navedena u prijavi?
i. Je li organizacija poslala jednu ili više prijava? (Na natječaj se smije poslati samo jedna prijava.)
j. Ukoliko je prijavitelj mjesni odbor ili ustanova, je li predviđeno partnerstvo s udrugom?
k. Provodi li se prijavljeni projekt na području grada ili općine, koji su članovi Fonda gradova i općina? 

Ne smatra se da prijavitelj nije zadovoljio propisane uvjete natječaja ako je propustio dostaviti podatak, dokument ili informaciju koja je davatelju financijskih sredstava dostupna putem službenih javnih evidencija i baza podataka. 
Za sljedeće nedostatke utvrđene prilikom provjere formalnih uvjeta Natječaja moguće je tražiti dopunu dokumentacije:
•	Iz dostavljene prijave nije jasno koje je područje provedbe projekta (grad/općina)
•	Iz dostavljene prijave nije jasno vrijeme provedbe projekta
•	U registru udruga nije jasno je li osobi ovlaštenoj za zastupanje udruge valjan mandat

Dopunu natječajne dokumentacije Zaklada će zatražiti slanjem Zahtjeva za dopunom na adresu e-pošte navedenu u prijavi. Rok za dostavu tražene dopune dokumentacije Zakladi ne može biti duži od četiri (4) dana od dana zaprimanja obavijesti.
Nakon provjere svih pristiglih i zaprimljenih prijava u odnosu na propisane uvjete natječaja, Komisija će izraditi popis organizacija koje nisu zadovoljile propisane uvjete natječaja te u roku od osam dana od dana održavanja komisijskog otvaranja prijava Zaklada će putem e-pošte obavijestiti sve organizacije koje nisu zadovoljile propisane uvjete o razlozima odbijanja njihove prijave.
[bookmark: _Toc209439048]Komisija će izraditi i popis prijavitelja koji su zadovoljili propisane uvjete natječaja a čije se ideje Malih projekata upućuju na daljnje razmatranje, o čemu će obavijestiti prijavitelje. 
10.2. Procjena prijava Malih projekata i obavijest o donesenoj odluci o dodjeli financijskih potpora
Prijave koje su zadovoljile propisane uvjete natječaja upućuju se na ocjenjivanje Programskom odboru za procjenu kvalitete prijava. 
Projektne prijave ocjenjuju se prema obrascu za procjenu koji je sastavni dio natječajne dokumentacije te Programski odbor, po završetku ocjenjivanja, Zakladnoj upravi daje prijedlog za odobravanje financijskih podrški za projekte prema bodovima koje su ostvarili u procesu procjene. Svi prijavitelji (čiji projekti su predloženi te oni čiji projekti nisu predloženi za financiranje) o rezultatima ocjenjivanja prijava i odluci Zakladne uprave obavještavaju se putem e-pošte u roku od najviše osam radnih dana od dana donošenja odluke Zakladne uprave. U slučaju kada prijavitelj nije predložen za sufinanciranje, obavijest mora sadržavati razloge nefinanciranja njihova programa ili projekta uz navođenje ostvarenog broja bodova te obrazloženja iz opisnog dijela ocjene. Prijaviteljima na natječaj može se, na njihov zahtjev, omogućiti uvid u zbirnu ocjenu njihovog programa ili projekta, u roku od najviše osam radnih dana od dana primitka obavijesti putem e-pošte o rezultatima natječaja.
Prikaz obrasca za procjenu dostupan je u nastavku:
	R.br.
	Pitanje za procjenu
	Mogući broj bodova

	1.
	Ima li prijavitelj iskustva i kapaciteta za provedbu prijavljenih aktivnosti i upravljanje projektom?  
	0-5

	2.
	Je li u prijavi jasno utvrđen projektni tim te jesu li jasne njihove uloge? 
	0-5

	3.
	Je li potreba detaljno obrazložena i utvrđena u projektnoj prijavi?
	0-5

	4.
	Jesu li aktivnosti projekta realne i izvedive u definiranom roku? Doprinose li tako definirane aktivnosti ostvarenju ciljeva projekta?
	0-5

	5.
	Hoće li projekt potaknuti promjene i hoće li moći riješiti problem u lokalnoj zajednici? 
	0-10

	6.
	Ima li projekt jasno definirane korisnike te hoće li prijavljene aktivnosti riješiti njihove potrebe? 
	0-5

	7.
	Ima li projekt realno definiran dugoročno očekivani utjecaj na ciljanu skupinu, krajnje korisnike te njihovu okolinu?
	0-5

	8.
	Je li šira zajednica upoznata s projektom? 
	0-5

	9.
	Je li projekt održiv? 
	0-5

	10.
	Je li u projekt uključena najmanje još jedna udruga?  
	0-10

	11.
	Sudjeluju li svi partneri aktivno u provedbi projekta? 
	0-10

	12.
	Je li uključenost partnera opravdana, odnosno povećava li uključenost partnera kvalitetu projekta?  
	0-20

	13.
	Uključuje li projekt partnerstvo i/ili provedbu aktivnosti na ruralnom području?
	0-5

	14.
	Jesu li troškovi realno iskazani te sadrže li parametre izračuna? 
	0-10

	15.
	Projekt ne predviđa izravne troškove osoblja, odnosno plaća?
	0-5

	16.
	Jesu li troškovi povezani s prijavljenim aktivnostima i njihovim trajanjem? 
	0-20

	17.
	Jesu li u provedbu projekta uključeni volonteri? Je li broj volontera realan u odnosu na aktivnosti u kojima će isti sudjelovati?
	0-5

	18.
	Planira li se kroz prijavljene aktivnosti ili kroz nabavu opreme koristiti potrošni materijal od ekoloških i/ili recikliranih materijala?
	0-5

	19.
	Je li osigurano sufinanciranje projekta u novcu u iznosu od 10% iznosa koji se traži od Zaklade?
	0-10

	20.
	Je li projektom osiguran dodatan doprinos projektu od strane lokalne zajednice u obliku donacija u stvarima/uslugama?
	0-5

	21.
	Je li predloženi projekt inovativan? 
	0-5

	22.
	Prijavitelj aktivno sudjeluje u aktivnostima koje (su)organizira Zaklada? 
	0-5

	
	SVEUKUPNO BODOVA:
	0-165



Za financiranje će biti predloženi projekti koji ostvare minimalno 60% ukupnog broja bodova.
Temeljem prijedloga Programskog odbora, Zakladna uprava donosi odluku o dodjeli financijskih potpora. Nakon donošenja odluke o dodjeli financijskih potpora, rezultati natječaja s podacima o organizacijama civilnog društva, projektima kojima su odobrena sredstva i iznosima odobrenih sredstava financiranja objavljuju se na internetskoj stranici Zaklade.

[bookmark: _Toc209439049]11. PODNOŠENJE PRIGOVORA
Prijavitelj ima pravo izjaviti prigovor:
· na ocjenu zadovoljavanja propisanih uvjeta natječaja
· na rezultate ocjenjivanja projekata odnosno odluku Zakladne uprave o dodjeli financijskih sredstava u slučaju da je uočila eventualne propuste u primjeni utvrđenog postupka procjene svoje prijave. 
Prigovor se dostavlja putem e-pošte na: natjecaji@civilnodrustvo-istra.hr u roku od najviše osam radnih dana od dana primitka obavijesti. Prijavitelj će o zaprimljenom prigovoru od strane Zaklade dobiti obavijest najkasnije do kraja idućeg radnog dana. Ukoliko prijavitelj ne primi obavijest u navedenom roku, potrebno je kontaktirati Zakladu na broj telefona 052/212-938. Rokovi za podnošenje prigovora računaju se od dana slanja obavijesti.
Prigovore razmatra Povjerenstvo za rješavanje prigovora vezanih uz provedbu natječaja Zaklade koje je dužno u roku od najviše osam radnih dana od dana zaprimanja prigovora donijeti odluku i o tome izvijestiti organizaciju.
Odluke Zakladne uprave o odobravanju potpora su konačne. Prigovor ne odgađa izvršenje odluke i daljnju provedbu natječajnog postupka.

[bookmark: _Toc209439050]12. DOSTAVA DODATNE DOKUMENTACIJE I UGOVARANJE
Prije konačnog potpisivanja Ugovora s korisnikom sredstava, a temeljem procjene Programskog odbora, Zaklada može tražiti dodatna obrazloženja projekta i/ili reviziju proračuna kako bi procijenjeni troškovi odgovarali realnim troškovima u odnosu na prijavljene aktivnosti projekta i preporuke Programskog odbora. 
Kako bi se izbjegli dodatni troškovi prilikom prijave na natječaj Zaklada će, putem e-pošte dodatnu dokumentaciju tražiti samo od prijavitelja koji su predloženi od strane programskog odbora za financiranje.  
Zaklada može, prije potpisivanja Ugovora, putem e-pošte zatražiti dodatnu dokumentaciju od udruga i ustanova u slučaju partnerstva, a ta dokumentacija uključuje:

•	Suglasnost vlasnika ukoliko se projekt provodi na zatvorenoj i/ili otvorenoj površini koja nije u vlasništvu organizacije prijavitelja u skeniranom obliku. Suglasnost se dostavlja u slučaju da se projektom djelomično ili u potpunosti mijenja izgled navedene površine.
Zaklada može, prije potpisivanja Ugovora, putem e-pošte zatražiti od mjesnih odbora (u slučaju partnerstva) sljedeću dodatnu dokumentaciju:
•	preslika Kartona deponiranih potpisa (ukoliko mjesni odbor posjeduje vlastiti žiro račun) u skeniranom obliku
•	Suglasnost vlasnika ukoliko se projekt provodi na zatvorenoj i/ili otvorenoj površini koja nije u vlasništvu organizacije prijavitelja u skeniranom obliku. Suglasnost se dostavlja u slučaju da se projektom djelomično ili u potpunosti mijenja izgled navedene površine.
Prije ugovaranja i tijekom provedbe ugovorenog projekta korisnik je dužan obavještavati Zakladu o nastalim izmjenama. Izmjene mogu biti jednostrane i o njima je Korisnik dužan obavijestiti Zakladu u sljedećim slučajevima:
•	promjene voditelja projekta i osobe odgovorne za zastupanje/predsjednika/ce vijeća mjesnog odbora
•	promjene adrese i/ili bankovnog računa.

Izmjene u proračunu, produženje trajanja provedbe projekta, dodatak novih aktivnosti ili promjenu postojećih koje utječu na ciljeve i rezultate projekta ne mogu se činiti bez potpisivanja Dodatka ugovoru od strane Zaklade i Korisnika. 
Zaklada kod svake obavijesti odlučuje radi li se o izmjeni za koju je potrebno izraditi Dodatak ugovoru.
S organizacijama kojima je odobrena financijska potpora, ugovori će se potpisati u roku od 30 dana od dana donošenja odluke Zakladne uprave o financiranju. 
Ukoliko prijavitelj u zatraženom roku, koji ne može biti kraći od osam dana, ne dostavi svu traženu dokumentaciju ili putem e-pošte ne obavijesti Zakladu o razlozima ne dostave iste u zatraženom roku, smatrat će se da je odustao od financijske potpore te s istim neće biti sklopljen Ugovor.

[bookmark: _Toc209439051]13. POSTUPAK PRAĆENJA PROVEDBE PROJEKTA	
U cilju poštovanja načela transparentnosti trošenja financijske potpore i mjerenja vrijednosti povrata za uložena sredstva Zaklada će u suradnji s korisnikom financiranja pratiti provedbu financiranog projekta, što podrazumijeva programsko i financijsko praćenje te će na temelju praćenja i vrednovanja rezultata pojedinačnih projekata vrednovati rezultate cjelokupnog natječaja. 
Praćenje provedbe financiranih projekata vrši se na tri načina: 
· odobravanjem opisnih i financijskih izvješća korisnika sredstava,
· kontrolom “na licu mjesta” od strane stručnih suradnika za financijske potpore Zaklade, a u dogovoru s korisnikom sredstava,
· na zahtjev Zaklade putem e-pošte

Presliku izvještaja s evaluacije na terenu Zaklada će dostaviti korisniku financiranja elektroničkom poštom po završetku evaluacije i sastavljanja izvještaja na e-poštu koju je isti naveo u opisnom obrascu prilikom prijave na natječaj. 
Opisna i financijska izvješća o provedbi projekta dostavljaju se na propisanim obrascima putem e-pošte i u rokovima propisanim ugovorom. Uz opisna izvješća dostavljaju se popratni materijali kao što su preslike isječaka iz novina, video zapisi, fotografije i drugi materijali koji dokazuju provedbu ugovorenih aktivnosti projekta. Uz financijsko izvješće dostavljaju se dokazi o nastanku troška (preslike faktura, ugovora o djelu ili ugovora o autorskom honoraru s obračunima istih, putni nalozi i drugo) te dokazi o plaćanju istih (preslike izvadaka sa žiro računa za bezgotovinska plaćanja ili blagajničke isplatnice za gotovinska plaćanja). 
Za Korisnike financiranja koji projektom potiču filantropiju u lokalnoj zajednici na način da osiguraju sufinanciranje projekta u novcu u iznosu od 10% ukupno odobrenih sredstava od strane Zaklade, dostavljaju se preslike izvadaka sa žiro računa ili za gotovinske uplate: blagajničke uplatnice i blagajnički izvještaj iz kojih je vidljiva uplata osiguranih sredstava.
Zaklada će od Korisnika financiranja putem e-pošte zatražiti povrat sredstava za provedbu odobrenog projekta u slučaju kada utvrdi da Korisnik financiranja: 
· nije realizirao projekt utvrđen proračunom i ugovorom,
· nije utrošio sva odobrena sredstva,
· sredstva nije koristio namjenski,
· iz neopravdanih razloga nije podnio izvješće u propisanom roku,
· nije poštivao odredbe ugovora

Ukoliko je Ugovorom o financiranju malog projekta sa Korisnikom definirano da će Korisnik osigurati dodatno sufinanciranje projekta radi poticanja filantropije (točka 1.4. Uputa za prijavitelje), te je temeljem toga u postupku procjene ostvario dodatne bodove, a isto ne realizira, smatrat će se da nije ispunio ugovornu obvezu te će se zatražiti povrat sredstava u iznosu od 5% od ukupno odobrenih sredstava navedenih u članku 1. Ugovora o financiranju malog projekta.
Korisnik financiranja je dužan Zakladi vratiti iznose uplaćene preko utvrđenog konačnog iznosa kao i sva neutrošena sredstva te nenamjenski utrošena sredstva, najkasnije u roku od 30 dana od primitka zahtjeva. Ukoliko korisnik ne vrati sredstva u utvrđenom roku, Zaklada će povećati dospjele iznose dodavanjem zatezne kamate. U slučaju kada korisnik financiranja ne vrati sredstava neutrošena i/ili nenamjenski utrošena, Zaklada će donijeti odluku da prijave koje na natječaj pristignu od strane tog prijavitelja u narednom razdoblju ne uzme u razmatranje. Zaklada neće tražiti povrat sredstava u slučajevima kada je iznos neutrošenih sredstava jednak ili manji od 6,64 eura.
[bookmark: _Toc209439052]
14. INDIKATIVNI KALENDAR PROVEDBE NATJEČAJA
	
	Faze natječajnog postupka
	Datum

	1.
	Objava natječaja
	1.09.2026.

	2.
	Rok za slanje pitanja vezano uz natječaj 
	11.09.2026.

	3.
	Rok za odgovaranje na pitanja vezana uz natječaj
	11.09.2026.

	4.
	Rok za prijavu 
	15.09.2026.

	5.
	Rok za provjeru propisanih uvjeta natječaja - Komisija
	30.09.2026.

	6.
	Rok za slanje obavijesti o (ne)zadovoljavanju propisanih uvjeta natječaja
	15.10.2026.

	7.
	Rok za procjenu kvalitete projekata
	31.10.2026.

	8.
	Rok za donošenje Odluke o odobravanju financijskih potpora
	10.11.2026.

	9.
	Rok za slanje obavijesti organizacijama o (ne)odobravanju potpore
	15.11.2026.

	10.
	Rok za ugovaranje
	30.11.2026.


[bookmark: _Toc155696320][bookmark: _Toc209439053]Zaklada ima mogućnost ažuriranja indikativnog kalendara. Obavijest o tome, kao i ažurirana tablica objavit će se na web stranici Zaklade: www.civilnodrustvo-istra.hr.
15. POPIS NATJEČAJNE DOKUMENTACIJE
· Tekst Natječaja za male projekte u zajednici ''Mali projekti za bolje sutra''
· Upute za prijavu na natječaj
· Prijavni obrazac „Razrada Malog projekta“
· Obrazac „Proračun Malog projekta“
· Izjava o partnerstvu (ako je primjenjivo)
· Izjava o točnosti i istinitosti podataka 
· Obrazac za ocjenu kvalitete projekta
· Obrazac opisnog i financijskog izvještaja
· Obrazac izjave o nepostojanju i izbjegavanju dvostrukog financiranja
· Obrazac ugovora o financiranju malog projekta.

Dodatna dokumentacija:
· Pravilnik o mjerilima i načinu dodjele financijskih potpora pročišćeni tekst 14.04.2022.

